એક તરફ આ સ્થિતિ આપણા CRPFના જવાનોની દયામણી કહાણી રજૂ કરે છે તો બીજી તરફ ભારતની આજની સાચી વાસ્તવિકતાની કહાણી છે. આપણે દેશની કુલ વસ્તીના ૬૦ ટકા હિસ્સાને ભૂખ, સાધ્ય રોગો અને મચ્છર કરડવાને કારણે થતા મોતને હવાલે કરી રહ્યા છીએ એનો વાસ્તવિક ચિતાર છે. કુલ ૬૫ કરોડ ભારતીયો આંતરરાષ્ટ્રીય સ્વીકૃતિ પ્રાપ્ત ગરીબી રેખાનાં ધોરણોથી નીચે જિંદગી જીવવા મજબૂર છે. તેમને દિવસના ફક્ત ૧.૨૫ ડૉલરમાં જ ગુજરાન ચલાવવું પડે છે. એક તરફ ભારત અને ભારતીય મિડિયા ‘ફૉબ્ર્સ’ની યાદીમાં આવતા એના અબજોપતિઓને વધાવતાં હોય છે ત્યારે કાણી કોડી વિના ગરીબો ભૂખને કારણે મોતને ભેટે છે જેની જાણ કોઈને થતી નથી.